2. ΝΟΜΟΘΕΤ. ΔΙΑΤΑΓΜΑ υπ' αριθ. 1224 της 27/31 Οκτ. 1949 (ΦΕΚ Α΄ 284) Περί τρόπου πληρώσεως των κενών θέσεων μονίμων Αξιωματικών του Σώματος Στρατολογίας. Άρθρ.1.-Από της δημοσιεύσεως του παρόντος και μέχρις ότου επαναλειτουργήση η Σχολή Αξιωματικών Στρατιωτικών Υπηρεσιών, η συμπλήρωσις των εκάστοτε κενών θέσεων μονίμων Ανθυπολοχαγών του Σώματος της Στρατολογίας, γίνεται δια διαγωνισμού κατά τας διατάξεις των επομένων άρθρων. Άρθρ.2.-1.Ο διαγωνισμός προκηρύσσεται κατ' έτος δι' εγκυκλίων διαταγών του Υπουργού των Στρατιωτικών, εν αις ορίζεται ο τόπος και ο χρόνος διενεργείας τούτου, ως και ο αριθμός των προς συμπλήρωσιν κενών θέσεων. Δια τον καθορισμόν του αριθμού τούτου, αι κατά τον χρόνον της ενεργείας του διαγωνισμού υπάρχουσαι κεναί θέσεις Αξιωματικών Στρατολογίας εις άπαντας τους βαθμούς, λογίζονται ως κεναί θέσεις του βαθμού του Ανθυπολοχαγού. "2.Εις τον διαγωνισμόν λαμβάνουσι μέρος Έφεδροι Υπολοχαγοί ή Ανθυπολοχαγοί των Όπλων και Σωμάτων υπηρετούντες ή μη εις τας τάξεις του Στρατού και έχοντες τα κάτωθι προσόντα: α)Δεκαοκτάμηνον τουλάχιστον στρατιωτικήν υπηρεσίαν εξ ης εξάμηνον τοιαύτην εις Μάχιμον Μονάδα, προκειμένου περί Εφέδρων Αξιωματικών των Όπλων. β)Απολυτήριον τουλάχιστον Δημοσίου Γυμνασίου ή πρακτικού Λυκείου ή Μέσης Εμπορικής Σχολής ή ετέρων ισοτίμων τούτοις ανεγνωρισμένων Σχολών και γ)Ηλικίαν ουχί μεγαλυτέραν των 35 ετών, μη συμπεπληρωμένων την 31ην Ιανουαρίου του έτους διενεργείας του διαγωνισμού". Η παρ. 2 αντικατεστάθη ως άνω δια του άρθρ. 1 Νόμ. 1720/1951, δι' ου κατηργήθη η παρ. 3. Άρθρ.3.-Δια Β.Δ/τος, προκαλουμένου υπό του Υπουργού των Στρατιωτικών, προτάσει του Γενικού Επιτελείου Στρατού, καθορισθήσονται: α)Τα λοιπά προσόντα των υποψηφίων, τα υποβλητέα υπό τούτων δικαιολογητικά, ο τρόπος του ελέγχου τούτων και ο τρόπος της καταρτίσεως του πίνακος των εχόντων τα προσόντα προς συμμετοχήν εις τον διαγωνισμόν υποψηφίων και της κυρώσεως τούτου. β)Τα της υγειονομικής εξετάσεως των υποψηφίων. γ)Η σύνθεσις των εξεταστικών Επιτροπών, ο τρόπος ενεργείας του διαγωνισμού, τα εξεταστέα μαθήματα, η βαθμολογία των υποψηφίων και ο τρόπος της συντάξεως των πινάκων των επιτυχόντων και της κυρώσεως τούτων, ως και τα της ορκωμοσίας και κατατάξεως αυτών. δ)Τα της ειδικής εκπαιδεύσεως των κατατασσομένων. ε)Πάσα λεπτομέρεια αναγκαία δια την εφαρμογήν του παρόντος Νόμου. Εξεδόθη το Β.Δ. 17 Ιαν./4 Φεβρ. 1950 (ΦΕΚ Α΄ 34) περί τρόπου ενεργείας διαγωνισμού, προσόντων υποψηφίων κλπ. προς πλήρωσιν των κενών θέσεων μονίμων Ανθυπολοχαγών του Σώματος Στρατολογίας, διορθωθέν δια του Β.Δ. 27 Φεβρ./13 Μαρτ. 1950 (ΦΕΚ Α΄ 80). Άρθρ.4.-"1.Η ισχύς του πίνακος επιτυχόντων υποψηφίων άρχεται από της ημερομηνίας της κυρώσεως τούτου και διαρκεί επί έξ μήνας. Εκ του πίνακος επιτυχόντων λαμβάνονται κατά σειράν επιτυχίας ισάριθμοι προς τον αριθμόν των προς συμπλήρωσιν υπαρχουσών κενών θέσεων και των κατά την διάρκειαν της ισχύος του Πίνακος δημιουργουμένων, οίτινες δια Β.Δ/τος κατατάσσονται ως μόνιμοι ανθυπολοχαγοί εις το Σώμα Στρατολογίας". Η παρ. 1 αντικατεστάθη ως άνω δια του άρθρ. 1 Νόμ. 2236/1952. (Αντί της σελ. 1077) Σελ. 1077(α) Τεύχος 444 – Σελ. 73 Σώμα Στρατολογίας 36.Μ.μ.1-2 2.(Κατηργήθη δια του άρθρ. 2 Νόμ. 1720/1951). 3.Η σειρά αρχαιότητος των βάσει των διατάξεων του παρόντος Νόμου κατατασσομένων εις το Στράτευμα μονίμων Ανθυπολοχαγών της Στρατολογίας, καθορίζεται ως κάτωθι: Ούτοι τίθενται εις το αριστερόν απάντων των κατά την χρονολογίαν της κατατάξεώς των υπηρετούντων μονίμων ομοιοβάθμων των του Σώματος της Στρατολογίας. Η μεταξύ τούτων δε αρχαιότης κανονίζεται εκ του μέσου όρου της βαθμολογίας κατά τον διαγωνισμόν κατατάξεώς των και της επιδόσεως τούτων κατά την ειδικήν εκπαίδευσιν. 4.Οι κατά τας διατάξεις του παρόντος κατατασσόμενοι ως μόνιμοι Ανθυπολοχαγοί, αναλαμβάνουσιν υποχρέωσιν όπως παραμείνωσιν εις το Στράτευμα επί μίαν πενταετίαν. (Το δεύτερον εδάφιον της παρ. 4 ηκυρώθη αφ' ης ίσχυσε δια του άρθρ. 2 παρ. 3 Νόμ. 1720/1951). Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Το Ν.Δ. 1224/1949 και ο κατωτ. Νόμ. 1720/ 1951 καταργούνται από της εξόδου της πρώτης σειράς αξιωματικών στρατολογικού βάσει των διατάξεων του Ν.Δ. 562/1970 (τόμ. 36Δ σελ. 1456,11).